**ΕΝΗΜΕΡΩΣΗ**

**1. Προϋποθέσεις:**

(α) Φοίτηση στο 8ο ή μεγαλύτερο τυπικό εξάμηνο σπουδών.

(β) Να μην χρωστάει μαθήματα ειδίκευσης .

(γ) να έχει περάσει τα 2/3 του συνόλου των μαθημάτων

**2. Χρονική διάρκεια Π.Α. - Περίοδος διεξαγωγής της Π.Α.**

Η διάρκεια της πρακτικής άσκησης είναι 6 συνεχόμενοι μήνες. Η περίοδος αυτή είναι συνεχόμενη, χωρίς διακοπή.

Για το χειμερινό εξάμηνο, η άσκηση αρχίζει την 1η Οκτωβρίου και ολοκληρώνεται την 31η Μαρτίου.

Για το εαρινό εξάμηνο, η άσκηση αρχίζει την 1η Απριλίου και ολοκληρώνεται την 30η Σεπτεμβρίου.

**3. Υποχρεώσεις του φοιτητή έναντι του φορέα.**

Συμπίπτουν απολύτως με τις υποχρεώσεις των λοιπών εργαζομένων του φορέα. Αυθαίρετες απουσίες ή παράβαση των κανονισμών του εργασιακού κώδικα του φορέα, μπορούν να οδηγήσουν στη διακοπή της άσκησης και συμπλήρωση του χρόνου που απομένει σε επόμενο ακαδημαϊκό εξάμηνο και διαφορετικό φορέα.

**4. Επιχορήγηση αποζημίωσης της Π.Α.**

Ο Οργανισμός Απασχόλησης Εργατικού Δυναμικού (ΟΑΕΔ) επιχορηγεί, μετά το πέρας της άσκησης και εντός τριών μηνών, το φορέα του ιδιωτικού τομέα, καθώς επίσης τους Δήμους και τις Δημοτικές Επιχειρήσεις, με το 50% της καταβαλλόμενης αποζημίωσης πρακτικής άσκησης. Δεν επιχορηγείται, όμως, ο φορέας, αν ο φοιτητής που ασκήθηκε είχε επίσης επιχορηγηθεί από πρόγραμμα της Ευρωπαϊκής Ένωσης (ΕΕ) ή είχε απασχοληθεί στον ίδιο φορέα, κατά το παρελθόν.

**5. Δικαίωμα άδειας.**

Συνολικά 5 εργάσιμες ημέρες, καθ’ όλη τη διάρκεια της άσκησης. Καταχωρίζονται στο Βιβλίο Πρακτικής Άσκησης, θεωρούνται και υπογράφονται από τον Επόπτη Εκπαιδευτικό.